open-index/open-wikipedia-markdown huggingface dataset:
จดหมายของนักบุญยอห์น ฉบับที่ 3

**จดหมายของนักบุญยอห์น ฉบับที่ 3** () เป็นหนังสือเล่มที่ 25 ของคัมภีร์ไบเบิลภาคพันธสัญญาใหม่ เป็นหนึ่งในเจ็ดจดหมายทั่วไป อันได้แก่ ยากอบ 1 เปโตร 2 เปโตร 1 ยอห์น 2 ยอห์น 3 ยอห์น และ ยูดา เนื่องจากจดหมายเหล่านี้ถูกส่งถึงคริสเตียนทั่วไป ไม่ได้ระบุว่าเป็นคริสตจักรใด

พระธรรมเล่มนี้แต่แรกเป็นจดหมาย ส่งถึงผู้รับที่มีชื่อว่า กายอัส (ผู้ซึ่งถูกอ้างถึงครั้งหนึ่งใน กิจการของอัครทูต 19:29) ส่วนชื่อผู้เขียนไม่ได้ระบุ แต่ผู้เขียนเรียกตนเองว่า ข้าพเจ้าผู้ปกครอง เช่นเดียวกันกับใน 2 ยอห์น คริสตจักรในยุคแรกเชื่อสืบกันมาว่าผู้เขียนคือนักบุญยอห์นผู้นิพนธ์พระวรสารซึ่งประพันธ์พระวรสารนักบุญยอห์น 1 ยอห์น และ2 ยอห์น อันเป็นจดหมายฉบับก่อนหน้านี้ด้วย จากการวิเคราะห์เนื้อหาในจดหมายโดยผู้เชี่ยวชาญแล้วพบว่า ใน 2 ยอห์น และ 3 ยอห์น มีเนื้อหาภายในจดหมายบางตอนที่ใช้ข้อความเดียวกัน เช่น "รักเนื่องในสัจจะ" ใน 2 ยอห์น 1 กับ 3 ยอห์น 1 หรือข้อความคล้ายกัน เช่น "ดำเนินตามสัจจะ" ใน 2 ยอห์น 4 กับ "ประพฤติตามสัจธรรม" ใน 3 ยอห์น 4 เป็นต้น นอกจากนี้รูปแบบของจดหมายยังเหมือนกันอีกด้วย ผู้เชี่ยวชาญจึงสรุปตรงกันว่าเป็นผู้เขียนคนเดียวกัน ช่วงเวลาในการเขียนจดหมายฉบับนี้น่าจะใกล้เคียงกับสองฉบับแรก นั่นคือช่วงปลายศตวรรษแรก หรือราวปีค.ศ. 90

กายอัสเป็นผู้นำในคริสตจักรแห่งหนึ่งและเป็นเพื่อนกับยอห์นผู้นิพนธ์พระวรสารด้วย ในจดหมายยอห์นได้เขียนชมเชยถึงความมีน้ำใจในการรับรองแขกของเขา ซึ่งแขกในความหมายของยอห์นหมายถึง ครูสอนพระคัมภีร์และผู้ที่เดินทางไปประกาศข่าวประเสริฐยังที่ต่าง ๆ ในขณะที่ผู้นำคริสตจักรในเอเชียที่ชื่อ ดิโอเตรเฟส ไม่ยอมรับรองพี่น้องเหล่านั้น แต่ได้กีดกันคนที่ต้องการจะรับรองเขา และไล่คนเหล่านั้นออกจากคริสตจักร นอกจากนี้ยังใส่ความยอห์นด้วยคำเลวทรามอีกด้วย

ยอห์นมีจุดประสงค์สองประการในการเขียนจดหมายฉบับนี้ ประการแรกคือ ต้องยกย่องชมเชยผู้ที่ประพฤติดี ซึ่งในจดหมายกล่าวถึงสองคน คนแรกคือ กายอัส เพราะมีน้ำใจในการรับรองแขก คนที่สองคือ เดเมตริอัส แม้ว่าในจดหมายจะไม่ได้ระบุว่า เดเมตริอัส ประพฤติดีเรื่องใด แต่คาดว่าน่าจะดีมากจนสามารถเอาเป็นเยี่ยงอย่างได้ จากที่ยอห์นกล่าวว่า ทุกคนก็เป็นพยานให้เดเมตริอัส ข้าพเจ้าเองก็เป็นพยานด้วย

ประการที่สองคือ ต้องการต่อว่าผู้ที่ประพฤติไม่ดี ในจดหมายกล่าวถึง ดิโอเตรเฟส เพราะไม่ยอมต้อนรับพี่น้องที่เดินทางไปประกาศข่าวประเสริฐ ยอห์นถึงกับกล่าวว่า ถ้าข้าพเจ้ามา ข้าพเจ้าจะเผยพฤติกรรมของเขา

## โครงร่าง

1. คำทักทาย 1 - 4

2. เตือนสติให้ดำเนินชีวิตอย่างคริสเตียน 5 - 12

3. บทสรุป 13 - 14

## อ้างอิง
* Thai Holy Bible, Thailand Bible Society, 1998
* Walter A. Elwell, The Pocket Bible Handbook, Harold Shaw Publisher, 1997

## ดูเพิ่ม
* พันธสัญญาใหม่


หมวดหมู่:บทจดหมายคาทอลิก
หมวดหมู่:หนังสือของพันธสัญญาใหม่
ทินชี สไตรเดอร์

**เควซี ดังกวาห์** () หรือเป็นที่รู้จักในชื่อ **ทินชี สไตรเดอร์** () เกิดเมื่อวันที่ 10 มิถุนายน ค.ศ. 1987 เป็นนักร้องเพลงป็อปแร็ปชาวอังกฤษ สไตรเดอร์มจากบาว อีสลอนดอนและเข้าศึกษาที่โรงเรียนเซนตร์โบนาเวนเจอร์ส์แคทอลิกคอมพรีเฮนซีฟ ในฟอร์เรสต์เกต นิวแฮม ต่อมาเขาเข้าศึกษาที่มหาวิทยาลัยท้องถิ่นที่ชื่อ มหาวิทยาลัยแห่งอีสต์ลอนดอน ที่เขาจบศิลปศาสตรบัณฑิตในสาขาภาพเคลื่อนไหวและแอนิเมชัน ในปี 2009 เขามีชื่อเสียงจากเพลงยอดนิยมที่ชื่อ "Take Me Back" (ร่วมงานกับไทโอ ครูซ)  ติดชาร์ตสูงสุดอันดับ 3 บนยูเคซิงเกิ้ลส์ชาร์ตในเดือนมกราคม 2009 และต่อมาออกเพลงที่ชื่อ "Number 1" (ร่วมงานกับ เอ็น-ดับซ์) ที่เข้าชาร์ตในสหราชอาณาจักรที่อันดับ 1 เมื่อวันที่ 26 เมษายน ค.ศ. 2009

## อ้างอิง

หมวดหมู่:นักร้องอังกฤษ
หมวดหมู่:บุคคลจากลอนดอนโบโรทาวเวอร์แฮมเลตส์
หมวดหมู่:บุคคลจากอักกรา
หมวดหมู่:ชาวอังกฤษเชื้อสายกานา
ไกรม์ (ดนตรี)

**ไกรม์** () เป็นแนวเพลงของ ดนตรีเออเบิน ซึ่งกำเนิดครั้งแรกในลอนดอนตะวันออก ประเทศอังกฤษ ในคริสต์ทศวรรษที่ 2000 ได้รับอิทธิพลอย่างมากจากองค์ประกอบของ ยูเคการาจ, แดนซ์ฮอลล์, และ ฮิปฮอป

## อ้างอิง

หมวดหมู่:ประเภทดนตรีอิเล็กทรอนิกส์
สโมสรฟุตบอลพลังกาญจน์

**สโมสรฟุตบอลพลังกาญจน์** หรือในชื่อเดิมคือ **สโมสรฟุตบอลสิงห์ระฆังทอง เมืองกาญจน์, สโมสรฟุตบอลสิงห์ระฆังทอง กาญจนบุรี** **และ สโมสรฟุตบอลดราก้อนปทุมวัน กาญจนบุรี** เป็นสโมสรฟุตบอลอาชีพในประเทศไทย จากจังหวัดกาญจนบุรี ปัจจุบันแข่งขันอยู่ในระดับไทยลีก โดยใช้สนามกีฬาจังหวัดกาญจนบุรีเป็นสนามเหย้า 

สโมสรเข้าแข่งขันในรายการไทยแลนด์ อเมเจอร์ลีก ตั้งแต่ฤดูกาล 2560 สโมสรได้ตำแหน่งรองชนะเลิศไทยแลนด์ อเมเจอร์ลีก โซนภาคตะวันตกในฤดูกาล 2562 ทำให้ได้สิทธิ์เข้าแข่งขันไทยลีก 4 ฤดูกาล 2563 หลังจากได้สิทธิ์เลื่อนชั้นจากไทยแลนด์ อเมเจอร์ลีก สโมสรจึงได้เปลี่ยนชื่อมาเป็น "สโมสรฟุตบอลสิงห์ระฆังทอง กาญจนบุรี"

ต่อมาภายหลังสมาคมฯมีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563 โซนภาคตะวันตก ต่อมาหลังสิ้นสุดการแข่งขันไทยลีก 2 ฤดูกาล 2564–65 พันธุ์นารายณ์ พันธุ์ศิริ ได้กลับมาเป็นหัวหน้าผู้ฝึกสอนให้กับทีมอีกครั้ง และในฤดูกาล 2567–68 สโมสรสามารถเลื่อนชั้นสู่ไทยลีก1 (ลีคสูงสุดของประเทศ) ได้เป็นครั้งแรกในประวัติศาสตร์สโมสร หลังเอาชนะแพร่ ยูไนเต็ดในรอบเพลย์ออฟ

## ผู้เล่น
### ผู้เล่นชุดปัจจุบัน

### ผู้เล่นที่ถูกยืมตัว

## เจ้าหน้าที่สโมสร

## รายชื่อผู้ฝึกสอน
*ตั้งแต่ พ.ศ. 2563 – ปัจจุบัน*

## ผลงานของสโมสรในแต่ละฤดูกาล

## เกียรติประวัติ
* **[[ไทยลีก 3]]**
** อันดับที่ 3 รอบระดับประเทศ : 2565–66
** ชนะเลิศ โซนภาคตะวันตก : 2565–66

* **[[ไทยเอฟเอคัพ]]**
:  **รองชนะเลิศ (1)** : 2566​–67

## อ้างอิง

## แหล่งข้อมูลอื่น
* 


พลังกาญจน์
พลังกาญจน์
พลังกาญจน์
หมวดหมู่:ก่อตั้งในประเทศไทยในปี พ.ศ. 2560
พร็อสแปร์ เมรีเม

thumb|220px |พร็อสแปร์ เมรีเม
**พร็อสแปร์ เมรีเม** (, ออกเสียง; 28 กันยายน ค.ศ. 1803 - 23 กันยายน ค.ศ. 1870) นักเขียนบทละคร นักโบราณคดี นักประวัติศาสตร์ และนักเขียนเรื่องสั้นชาวฝรั่งเศส ผลงานสำคัญที่ทำให้เมรีเมเป็นที่รู้จักกันดีคือนวนิยายขนาดสั้นเรื่อง “*[[Carmen (novella)|คาร์เมน]]*” ที่ฌอร์ฌ บีแซนำไปเขียนเป็นอุปรากร ในวัยหนุ่ม เมรีเมศึกษาด้านกฎหมายและภาษาในยุโรปหลายภาษา อาทิ กรีก สเปน รัสเซีย ความเชี่ยวชาญด้านภาษาทำให้เขาเป็นผู้ริเริ่มแปลงานวรรณกรรมของรัสเซียเป็นภาษาฝรั่งเศสไว้จำนวนมาก

หมวดหมู่:นักเขียนนวนิยายชาวฝรั่งเศส
หมวดหมู่:นักเขียนเรื่องสั้นชาวฝรั่งเศส
หมวดหมู่:นักประวัติศาสตร์ชาวฝรั่งเศส
หมวดหมู่:นักโบราณคดีชาวฝรั่งเศส
หมวดหมู่:นักแปลชาวฝรั่งเศส
หมวดหมู่:บุคคลในคริสต์ศตวรรษที่ 19
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากปารีส
หมวดหมู่:บุคคลที่เกิดในปี พ.ศ. 2346
หมวดหมู่:บุคคลที่เสียชีวิตในปี พ.ศ. 2413
ความจุความร้อนจำเพาะ

**ความจุความร้อนจำเพาะ** () คือ สัดส่วนระหว่างพลังงานที่ต้องใช้ เพื่อให้มวลในจำนวน m เปลี่ยนแปลงอุณหภูมิใน \Delta Q เคลวิน ซึ่งมีสูตรดังนี้

 c = \frac{\Delta Q}{m \cdot \Delta T}

***c** คือ ความจุความร้อนจำเพาะ
***m** คือ จำนวนมวล
***<math>\Delta T</math>** คือ อุณหภูมิที่เปลี่ยนแปลง
***<math>\Delta Q</math>** คือ พลังงานที่ใช้ไป
ความจุความร้อนจำเพาะสามารถกำหนดได้ โดยใช้เครื่องแคลอรีมิเตอร์

## หน่วย
 c = \frac{cal}{g\; {\cdot \; ^ \circ }C} 

หรือในระบบ SI ใช้  c = \frac{kJ}{kg \cdot K}

## ตัวอย่าง

ตัวอย่าง: พลังงานในการอุ่นน้ำ 5 kg จากอุณหภูมิ 20 K เป็น 70 K เช่น  E=\frac{4.187 kJ}{kg \cdot K} \cdot 5kg \cdot 50K = 1047.25 kJ 

## อ้างอิง

หมวดหมู่:ปริมาณทางกายภาพ
หมวดหมู่:หลักการสำคัญของฟิสิกส์
หมวดหมู่:สมบัติทางอุณหพลศาสตร์
องค์กรเผยแพร่ดนตรี

**องค์กรเผยแพร่ดนตรี** () เป็น 1 ใน 3 องค์กรในสหรัฐอเมริกา ร่วมไปกับแอสแคปและซีแซก เป็นองค์กรที่ไม่แสวงหากำไรที่ดูแลคุ้มครองสิทธิ์ของนักแต่งเพลง ผู้เรียบเรียงเพลง ผู้ถือสิทธิ์เพลง องค์กรก่อตั้งในปี ค.ศ. 1940 โดยทำหน้าที่เกี่ยวกับสิทธิ เป็นตัวแทนของนักแต่งเพลง ผู้เรียบเรียงเพลง ผู้ผลิตผลงานดนตรีทุกสาขา โดยเก็บค่าธรรมเนียมของผู้ใช้งานดนตรีของสมาชิก แล้วนำค่าธรรมเนียมให้แก่ผู้แต่งเพลงและเจ้าของลิขสิทธิ์ต่อไป

ในปี 2009 องค์กรเผยแพร่ดนตรีเก็บค่าลิขสิทธิ์ได้มากกว่า 905 ล้านดอลลาร์สหรัฐทั่วโลกและแจกจ่ายให้สมาชิกแล้ว 788 ล้านดอลลาร์สหรัฐ

## อ้างอิง

หมวดหมู่:สมาคมธุรกิจดนตรี
70 ไพน์สตรีท

**70 ไพน์สตรีท** () เดิมชื่อ *อาคารอเมริกันอินเตอร์เนชันนัล* () เป็นตึกระฟ้าแห่งหนึ่งตั้งอยู่ในเขตแมนแฮตตัน นครนิวยอร์ก มีความสูง 290 เมตร (952 ฟุต) จำนวนชั้นทั้งหมด 66 ชั้น ตึกแห่งนี้สร้างขึ้นเมื่อปี ค.ศ. 1930 แล้วเสร็จในปี ค.ศ. 1932 ในขณะนั้น ตึกนี้มีความสูงเป็นอันดับที่ 3 ของโลก รองเพียงตึกเอ็มไพร์สเตตและตึกไครส์เลอร์เท่านั้น ในปัจจุบัน ตึกหลังนี้สูงที่สุดในอันดับที่ 6 ของนครนิวยอร์ก สูงเป็นอันดับที่ 17 ของสหรัฐ และอันดับที่ 73 ของโลก ลักษณะพิเศษอย่างหนึ่งของตึกอเมริกันอินเตอร์เนชัลนัลคือ ยอดแหลมของตึกมีลักษณะคล้ายกับสถาปัตยกรรมกอธิค

ตั้งแต่ตึกได้สร้างแล้วเสร็จมีเจ้าของเป็นบริษัทซิตีส์เซอร์วิส และเรียกตึกนี้ว่า ตึกซิตีส์เซอร์วิส และต่อมาบริษัทได้ขายตึกให้กับอเมริกัน อินเตอร์แนชชั่นแนล กรุป (เอไอจี) หลังจากที่บริษัทซิตีส์เซอร์วิสได้ย้ายสำนักงานใหญ่ไปที่เมืองทัลซา รัฐโอคลาโฮมา

## อ้างอิง

## แหล่งข้อมูลอื่น
* รูปภาพ
* ตึกอเมริกันอินเตอร์เนชัลนัล จาก Emporis.com
* ตึกอเมริกันอินเตอร์เนชัลนัล จาก SkycraperPage.com

หมวดหมู่:สิ่งก่อสร้างตั้งแต่ พ.ศ. 2475
หมวดหมู่:ตึกระฟ้าในแมนแฮตตัน
แบงค์ออฟอเมริกาทาวเวอร์ (แก้ความกำกวม)

**แบงค์ออฟอเมริกาทาวเวอร์** () สามารถหมายถึง
----
* แบงค์ออฟอเมริกาทาวเวอร์ (อัลบูเคอร์คี), รัฐนิวเม็กซิโก
* แบงค์ออฟอเมริกาทาวเวอร์ (ฮ่องกง), สาธารณรัฐประชาชนจีน
* แบงค์ออฟอเมริกาทาวเวอร์ (แจ็กสันวิลล์), รัฐฟลอริดา
* แบงค์ออฟอเมริกาทาวเวอร์ (ไมแอมี), รัฐฟลอริดา
* แบงค์ออฟอเมริกาทาวเวอร์ (นครนิวยอร์ก), รัฐนิวยอร์ก
* แบงค์ออฟอเมริกาทาวเวอร์ (ฟีนิกซ์), รัฐแอริโซนา
* แบงค์ออฟอเมริกาทาวเวอร์ (เซนต์ปีเตอร์สเบิร์ก), รัฐฟลอริดา
* แบงค์ออฟอเมริกาทาวเวอร์ (ซีแอตเทิล), รัฐวอชิงตัน
* แบงค์ออฟอเมริกาทาวเวอร์ (แทมปา), รัฐฟลอริดา

## ดูเพิ่ม
* ตึกแบงค์ออฟอเมริกาทาวเวอร์
* แบงค์ออฟอเมริกาเซ็นเตอร์
* แบงค์ออฟอเมริกาพลาซา
พีต ทาวน์เซนด์

**ปีเตอร์ เดนนิส แบลนด์ฟอร์ด "พีต" ทาวน์เซนด์** (; เกิด 19 พฤษภาคม 1945) เป็นนักกีตาร์ นักร้อง นักแต่งเพลง และนักประพันธ์ชาวอังกฤษ เป็นรู้จักในฐานะมือกีตาร์และนักแต่งเพลงวงดนตรีร็อคอังกฤษ เดอะฮู โดยพีตได้ร่วมอยู่กับวงฮูเป็นเวลายาวนาน 50 ปี ในช่วงที่วงเติบโตขึ้นพวกเขาได้รับการยกย่องว่าเป็นหนึ่งในวงดนตรีที่มีอิทธิพลในยุค 1960s และ 1970s

ทาวน์เซนต์เป็นนักแต่งเพลงหลักให้กับวงฮู , โดยเขาเขียนเพลงไปกว่า 100 เพลงให้กับวงในอัลบั้มสตูดิโอทั้งหมด 11 อัลบั้ม รวมทั้งอัลบั้มสตูดิโอและโอเป่าร็อค อัลบั้มสตูดิโอลำดับที่สี่ *Tommy* และอัลบั้มสตูดิโอลำดับที่หก *Quadrophenia* รวมถึงถูกเรียกว่าร็อคยอดนิยมและมีการเปิดในวิทยุอยู่บอยครั้งเช่นอัลบั้มสตูดิโออัลบั้มที่ห้า *Who's Next* และอีกหลายผลงานอื่นๆที่ไม่ปรากฏในอัลบั้มไม่ว่าจะเป็นซิงเกิลเพลง , โบนัสแทร็ค ก็ถูกนำมาผลิตซ้ำอีกครั้ง

## อ้างอิง

หมวดหมู่:นักร้องอังกฤษ
หมวดหมู่:นักดนตรีชาวอังกฤษ
หมวดหมู่:บุคคลจากชิสซิก
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
สถาปัตยกรรมเอลิซาเบธ

[thumb|230px|[Hardwick Hall|คฤหาสน์ฮาร์ดวิคฮอลล์ ค.ศ. 1590- ค.ศ. 1597 ลักษณะเด่นคือหน้าต่างกระจกที่เป็นซี่หินซึ่งเป็นลักษณะเฉพาะตัวของสถาปัตยกรรมเรอเนซองส์แบบอังกฤษขณะที่มีหอทัศนาแบบอิตาลี]]
[thumb|right|230px|[Burghley House|คฤหาสน์เบอห์ลีย์สร้างเสร็จในปี ค.ศ. 1587]]
[thumb|230px|right|[Wollaton Hall|คฤหาสน์โวลลาทันฮอลล์, น็อตติงแฮม, อังกฤษ สร้างเสร็จในปี ค.ศ. 1588 สำหรับเซอร์ฟรานซิส วิลเลอห์บีย์โดยสถาปนิกโรเบิร์ต สมิธสัน]]
**สถาปัตยกรรมเอลิซาเบธ** () หมายถึงลักษณะสถาปัตยกรรมเรอเนซองส์ตอนต้นของอังกฤษที่รุ่งเรืองในรัชสมัยของสมเด็จพระราชินีนาถเอลิซาเบธที่ 1 แห่งอังกฤษ ซึ่งตรงกับสมัยซิงเคเชนโตในอิตาลี หรือสมัยสถาปัตยกรรมเรอเนซองส์ตอนต้นของฝรั่งเศส หรือ Plateresque style ในสเปน

สถาปัตยกรรมเอลิซาเบธสืบต่อมาจากสถาปัตยกรรมทิวดอร์และตามมาด้วยสถาปัตยกรรมพาลเลเดียนที่ริเริ่มโดยอินิโก โจนส์ในคริสต์ศตวรรษที่ 17 

สถาปัตยกรรมเรอเนซองส์มาถึงอังกฤษระหว่างรัชสมัยของสมเด็จพระราชินีนาถเอลิซาเบธที่ 1 แห่งอังกฤษ จากบริเวณกลุ่มประเทศแผ่นดินต่ำที่นำเอาลักษณะ “หน้าจั่วบันได” หรือ “หน้าจั่วดัตช์” และแถบตกแต่ง (Strapwork) แบบฟลานเดอร์สที่เป็นลายเรขาคณิตที่ใช้ตกแต่งผนังเข้ามาด้วยเข้ามาด้วย ลักษณะทั้งสองอย่างดังกล่าวปรากฏในงานสร้างคฤหาสน์โวลลาทันฮอลล์ และ ที่คฤหาสน์มองตาคิวท์ ในช่วงเดียวกันนี้สถาปัตยกรรมอังกฤษก็เริ่มรับรูปแบบของสถาปัตยกรรมอิตาลีในการสร้างระเบียงแล่นยาวที่ใช้เป็นบริเวณสำหรับเป็นห้องรับรอง ในอังกฤษสถาปัตยกรรมเรอเนซองส์มักจะออกมาในรูปของสิ่งก่อสร้างสี่เหลี่ยมขนาดใหญ่เช่นคฤหาสน์ลองลีท สิ่งก่อสร้างเหล่านี้มักจะมีหอที่มีลักษณะเป็นสมมาตรที่เป็นนัยยะของการวิวัฒนาการมาจากสถาปัตยกรรมการสร้างป้อมปราการในสมัยกลาง

คฤหาสน์แฮ็ทฟิลด์ที่สร้างโดยโรเบิร์ต เซซิล เอิร์ลแห่งซอลสบรีที่ 1 ระหว่าง ค.ศ. 1607 ถึง ค.ศ. 1611 เป็นตัวอย่างอันสมบูรณ์แบบของสถาปัตยกรรมของสมัยที่คาบจากการใช้หอโคนแหลมของสมัยก่อนหน้านั้นมายังสมัยดังว่า ตัวสิ่งก่อสร้างยังคงมีหอโคนแหลมของสถาปัตยกรรมทิวดอร์ตอนปลายสุดของสิ่งก่อสร้างสองด้านพร้อมด้วยหน้าต่างซี่หิน แต่สิ่งก่อสร้างทั้งหมดเชื่อมต่อกันอย่างสมมาตรด้วยด้านหน้าที่มีลักษณะเป็นแบบสถาปัตยกรรมแบบอิตาลีของสมัยเรอเนซองส์อิตาลี ด้านหน้าที่ว่านี้เดิมเป็นหอทัศนาแบบเปิด และเชื่อกันว่าออกแบบโดยอินิโก โจนส์เอง แต่ซุ้มกลางมีลักษณะที่ดูหนักกว่าที่เป็นแบบสถาปัตยกรรมจาโคเบียนซึ่งไม่ใช่ที่อินิโก โจนส์อาจจะใช้ ฉะนั้นการสันนิษฐานว่าโจนส์เป็นผู้ออกแบบจึงอาจจะไม่ถูกต้อง ภายในตัวสิ่งก่อสร้างก็มีบันไดที่สลักเสลาอย่างงดงามที่แสดงถึงอิทธิพลของสถาปัตยกรรมเรอเนซองส์อิตาลีที่มีต่อการตกแต่งของอังกฤษ

ระหว่างรัชสมัยของสมเด็จพระเจ้าเฮนรีที่ 8 และ สมเด็จพระเจ้าเอ็ดเวิร์ดที่ 6 ก็ได้มีศิลปินชาวอิตาลีเดินทางเข้ามาทำการตกแต่งส่วนต่างๆ ของพระราชวังแฮมพ์ตันคอร์ท, วังเลเยอร์มาร์นีย์เทาเออร์ในเอสเซ็กซ์ (ค.ศ. 1522-ค.ศ. 1525), คฤหาสน์ซัททัน (เซอร์รีย์) (ค.ศ. 1529), วังนันซัช และอื่นๆ ต่อมาในศตวรรษเดียวกันก็มีช่างฝีมือเฟล็มมิชเข้ามาแทนที่ช่างอิตาลี ตึกรอยัลเอ็กซเชนจ์แห่งลอนดอน (ค.ศ. 1566-ค.ศ. 1570) เป็นสิ่งก่อสร้างแรกที่ออกแบบโดยอองรี เดอ พาสเคนสถาปนิกจากอันท์เวิร์พ

## อ้างอิง

## ดูเพิ่ม
* ยุคฟื้นฟูศิลปวิทยา
* สมัยเอลิซาเบธ

## แหล่งข้อมูลอื่น

*
อเอลิซาเบธ
หมวดหมู่:รูปแบบสถาปัตยกรรม
แบงค์ออฟอเมริกาทาวเวอร์ (นครนิวยอร์ก)

**แบงค์ออฟอเมริกาทาวเวอร์** () เป็นตึกระฟ้าที่ตั้งอยู่ใจกลางเขตแมนแฮตตัน นครนิวยอร์ก มีความสูง 366 เมตร (1,200 ฟุต) ตั้งอยู่ที่อเวนิว 6 ระหว่างสตรีต 42 และสตรีต 43 ตรงข้ามกับสวนสาธารณะไบรอันต์ ตึกนี้มีความสูงเป็นอันดับที่ 2 ของนครนิวยอร์ก รองจากตึกเอ็มไพร์สเตต และสูงเป็นอันดับที่ 4 ของสหรัฐ ตึกนี้ถูกออกแบบโดย Cook+Fox Architects และ Gensler ก่อสร้างถึงจุดสูงสุดเมื่อวันที่ 15 ธันวาคม ค.ศ. 2007 แล้วเสร็จเมื่อปี ค.ศ. 2009 และชื่ออาคารตั้งตามเจ้าของซึ่งคือ แบงค์ออฟอเมริกา

ยอดแหลมของแบงค์ออฟอเมริกาทาวเวอร์มีความสูง 77.9 เมตร (255.5 ฟุต) ตึกมีจำนวนชั้นทั้งหมด 58 ชั้น แบ่งเป็นสำนักงานตั้งแต่ชั้นที่ 1-51 มีพื้นที่ใช้สอย 195,000 ตร.ม. (2,100,000 ตร.ฟุต) และที่เหลือเป็นห้องควบคุมระบบและชั้นส่วนตัวอีก 7 ชั้น มีลิฟต์ทั้งหมด 53 ตัว 52 ตัวใช้บริการทั่วไปและหนึ่งตัวลงไปถึงชั้นลอยที่ไว้ใช้ขนส่งซึ่งอยู่ต่ำกว่าพื้นดิน

## อ้างอิง

## แหล่งข้อมูลอื่น

* แบงค์ออฟอเมริกาทาวเวอร์ จาก Emporis.com
* แบงค์ออฟอเมริกาทาวเวอร์ จาก SkycraperPage.com

หมวดหมู่:ตึกระฟ้าในแมนแฮตตัน
ไบรอัน ฟิวรี่

**ไบรอัน ฟิวรี่** (; ) เป็นตัวละครจากเกมเทคเคน ที่ปรากฏตัวครั้งแรกในภาค 3 ซึ่งเป็นไซบอร์กผู้ใช้ศิลปะการต่อสู้แบบ *คิกบ็อกซิ่ง* ในการทำศึก

## ประวัติตามท้องเรื่อง
**ไบรอัน ฟิวรี่** ถูกยิงเสียชีวิตที่ฮ่องกง ต่อมาได้รับการส่งศพไปยังห้องค้นคว้าของดร.อาเบล ซึ่งเป็นนักค้นคว้าด้านวิทยาศาสตร์ที่มีชื่อเสียงมากในโลกมืด แต่ดูเสมือนว่าผลงานการค้นคว้าของดร.บอสโคโนวิชจะนำหน้าการค้นคว้าของเขาอยู่บ่อยครั้ง จนในที่สุด ดร.อาเบลก็สามารถสร้างทหารไซบอร์กผู้มีสมองเทียมได้เกือบสมบูรณ์แบบ เขาคิดว่าจำเป็นต้องใช้"เครื่องยนต์ที่คงกระพัน"จากดร.บอสโคโนวิชมาใช้ร่วมจึงจะสมบูรณ์ ดร.อาเบลจึงชุบชีวิตไบรอั้นขึ้นมาใหม่และมอบหมายให้ไบรอ้นไปเก็บข้อมูลสมองของ ดร.บอสโคโนวิช

## ข้อมูลจำเพาะ
* **ชื่อ** : ไบรอัน ฟิวรี่ (Bryan Fury)
* **สัญชาติ** : 
* **วันเดือนปีเกิด** : ไม่ระบุ
* **ส่วนสูง** : 186~190 ซม.
* **น้ำหนัก** : 80~85 กก.
* **กรุ๊ปเลือด** : AB
* **อาชีพ** : สะสมข้อมูลเข้าสมอง
* **งานอิเรก** : สะสมไฟแช็ค
* **สิ่งที่ชอบ** : ตัดผม และสงคราม
* **สิ่งที่เกลียด** : แสงอาทิตย์, โยชิมิตสึ และ เลย์ วูลอง

## ข้อมูลเพิ่มเติม
* **ไบรอัน ฟิวรี่** ถูกกำหนดให้มีบทบาทสำคัญในภาพยนตร์เรื่อง *[[เทคเคน (ภาพยนตร์ 2009)|เทคเคน]]* ด้วยเช่นกัน (โดยมีผู้รับบทเป็นไบรอัน คือ *Gary Daniels*)

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## ดูเพิ่ม
* บรูซ เออร์วิน

## แหล่งข้อมูลอื่น
* ข้อมูลเกี่ยวกับ "ไบรอัน ฟิวรี่" (Tekkenpedia) 
* ข้อมูลเกี่ยวกับ "ไบรอัน ฟิวรี่" 

หมวดหมู่:เทคเคน
หมวดหมู่:ตัวละครเกม
หมวดหมู่:ตัวละครที่เป็นคิกบ็อกเซอร์
หมวดหมู่:ตัวละครที่เป็นซอมบีและผู้กลับคืนถิ่น
หมวดหมู่:ตัวละครชายในวิดีโอเกม
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครในบันเทิงคดีจากรัฐมินนิโซตา
มีฮาอิล โชโลฮอฟ

**มีฮาอิล อเล็กซันโดรวิช โชโลฮอฟ** ( *Mikhail Aleksandrovich Sholokhov* (ออกเสียง)) (24 พฤษภาคม ค.ศ. 1905 - 21 กุมภาพันธ์ ค.ศ. 1984) มิคาอิล อเล็กซานโดรวิช โชโลคอฟเป็นนักเขียนนวนิยายคนสำคัญชาวรัสเซียผู้ได้รับรางวัลโนเบลสาขาวรรณกรรม ในปี ค.ศ. 1965

## งานเขียนบางชิ้น
* Donskie Rasskazy, 1925 - *Tales of the Don*
* Lazurevaja Step, 1926
* Tikhii Don, 4 vol., 1928-1940 (*The Quiet Don*) - *[[And Quiet Flows the Don]]*, 1934 - *[[The Don Flows Home to the Sea]]*, 1940 - best English translation apperared under the tile of *Quiet Flows the Don* in 1966 - film 1957-1958, dir. Sergei Gerasimov, starring P. Glebov, L. Khityaeva, Z. Kirienko and E. Bystrltskaya
* Podnyataya Tselina, 1932-1960 - *Virgin Soil Upturned*, 1935 - *Harvest on the Don*, 1960
* Oni Srazhalis Za Rodinu, 1942 - *They Fought for Their Country*
* Nauka Nenavisti, 1942 - *Hate / The Science of Hatred*
* Slovo O Rodine, 1951
* Sudba Cheloveka, 1956-1957 - *The Fate of a Man* - film 1959, dir. by Sergei Bondarchuk, starring Sergei Bondarchuk, Pavlik Boriskin, Zinaida Kirienko, Pavel Volkov, Yuri Avelin, K. Alekseev
* Sobranie Sochinenii, 1956-1958 - collected works (8 vols.)
* Oni Srazhalis Za Rodinu, 1959 - *They Fought for their Country*
* Sobranie Sochinenii, 1962 - collected works (8 vols.)
* Early Stories, 1966
* *One Man's Destiny*, and Other Stories, Articles, and Sketches, 1923-1963, 1967
* *Fierce and Gentle Warriors*, 1967
* Po Veleniju Duši, 1970 - *At the Bidding of the Heart*
* Sobranie Sochinenii, 1975 (8 vols.)
* Rossiya V Serdtse, 1975
* SLOVO O RODINE, 1980
* Collected Works, 1984 (8 vols.)
* Sobranie Sochinenii, 1985 (collected works) (8 vols.)
* Sholokhov I Stalin, 1994

## อ้างอิง

* nobelprize.org: Bio-bibliography of Mikhail Sholokhov

## แหล่งข้อมูลอื่น
* nobel-winners.com's article on Michail Sholokhov
* The State Sholokhov Reserve-Museum 
* 100 years of Sholokhov, from SovLit.
* 
* On-line Sholokhov texts (Russian)
* Politicians Praise Soviet-Era Writer Mikhail Sholokhov’s Contribution to World Literature 
* Sholokhov Moscow State University for Humanities
* Stremya Tihogo Dona: Solzhenitsyn's accusations of plagiarism  
* An interview with Bar-Sela  
* And Quiet Does not Flow the Don: Statistical Analysis of a Quarrel between Nobel Laureates  (PDF)
*  Sholokhov: biography, photos, prose, critical essays

หมวดหมู่:นักเขียนนวนิยายชาวรัสเซีย
หมวดหมู่:นักเขียนนวนิยายชาวยูเครน
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวรัสเซียผู้ได้รับรางวัลโนเบล
หมวดหมู่:ชาวโซเวียตผู้ได้รับรางวัลโนเบล
หมวดหมู่:สมาชิกพรรคคอมมิวนิสต์แห่งสหภาพโซเวียต
บ้านปราสาท

**บ้านปราสาท** อาจหมายถึง
* ปราสาทบ้านปราสาท (จังหวัดศรีสะเกษ) หรือ ปราสาทห้วยทับทัน
* ปราสาทบ้านปราสาท (จังหวัดสุรินทร์)
* บ้านปราสาท (ตำบลเชื้อเพลิง) หมู่ที่ 10 ตำบลเชื้อเพลิง อำเภอปราสาท จังหวัดสุรินทร์
* บ้านปราสาท (ตำบลตาอ็อง) หมู่ที่ 6 ตำบลตาอ็อง อำเภอเมืองสุรินทร์ จังหวัดสุรินทร์
* บ้านปราสาท (ตำบลปราสาท) หมู่ที่ 1 ตำบลปราสาท อำเภอขุขันธ์ จังหวัดศรีสะเกษ เป็นที่ตั้งของปราสาทตาเล็ง
* บ้านปราสาท (ตำบลห้วยใต้) หมู่ที่ 6 ตำบลห้วยใต้ อำเภอขุขันธ์ จังหวัดศรีสะเกษ เป็นที่ตั้งของวัดปราสาทใต้
* บ้านปราสาทใต้ หมู่ที่ 7 ตำบลธารปราสาท อำเภอโนนสูง จังหวัดนครราชสีมา เป็นที่ตั้งของแหล่งโบราณคดีบ้านปราสาท 
* บ้านปราสาทพร หมู่ที่ 8  ตำบลหนองปล่อง อำเภอชำนิ จังหวัดบุรีรัมย์ เป็นที่ตั้งของวัดปราสาทวนาราม
* บ้านปราสาทเบง หมู่ที่ 6 ตำบลกาบเชิง อำเภอกาบเชิง จังหวัดสุรินทร์
* บ้านปราสาทเยอ หมู่ที่ 1 ตำบลปราสาทเยอ อำเภอไพรบึง จังหวัดศรีสะเกษ เป็นที่ตั้งของวัดปราสาทเยอเหนือ
* บ้านปราสาทเยอใต้ หมู่ที่ 2 ตำบลปราสาทเยอ อำเภอไพรบึง จังหวัดศรีสะเกษ เป็นที่ตั้งของวัดปราสาทเยอใต้
กันทรารมย์

**กันทรารมย์** อาจหมายถึง
* อำเภอกันทรารมย์ จังหวัดศรีสะเกษ
* เทศบาลตำบลกันทรารมย์ ตำบลดูน อำเภอกันทรารมย์ จังหวัดศรีสะเกษ
* ตำบลกันทรารมย์ (อำเภอขุขันธ์) จังหวัดศรีสะเกษ
* ตำบลกันทรารมย์ (อำเภอกระสัง) จังหวัดบุรีรัมย์
* สถานีรถไฟกันทรารมย์ อำเภอกันทรารมย์ จังหวัดศรีสะเกษ
* โรงเรียนบ้านกันทรารมย์ อำเภอขุขันธ์ จังหวัดศรีสะเกษ
* โรงเรียนกันทรารมณ์ อำเภอกันทรารมย์ จังหวัดศรีสะเกษ
จังหวัดมอร์บีอ็อง

**มอร์บีอ็อง** (; ) เป็นจังหวัดในแคว้นเบรอตาญในประเทศฝรั่งเศส จังหวัดมอร์บีอ็องตั้งอยู่ทางตะวันตกเฉียงเหนือของประเทศฝรั่งเศส ชื่อ *Morbihan* แปลว่า "ทะเลน้อย" ในภาษาเบรอตง ภูมิประเทศที่มีลักษณะเป็นอ่าวเป็นลักษณะสำคัญของบริเวณนี้ จังหวัดนี้มีประชากร 759,684 คนใน ค.ศ. 2019

มอร์บีอ็องเป็นหนึ่งใน 83 จังหวัดเดิมที่ก่อตั้งขึ้นระหว่างการปฏิวัติฝรั่งเศส เมื่อวันที่ 4 มีนาคม ค.ศ. 1790  ที่ก่อตั้งขึ้นจากบางส่วนของอาณาจักรดยุคแห่งบริตานี มอร์บีอ็องเป็นจังหวัดเดียวในฝรั่งเศสที่ไม่มีชื่อเป็นภาษาฝรั่งเศสและยังคงรักษาชื่อในภาษาดั้งเดิมเอาไว้ เพราะคำว่า *Morbihan* เป็นภาษาเบรอตง

สถานที่สำคัญและน่าสนใจในจังหวัดมอร์บีอ็อง ได้แก่ แนวหินก่อนประวัติศาสตร์การ์นัก

## ประชากร

## ดูเพิ่ม
* แคว้นเบรอตาญ 
* หน่วยการบริหารของประเทศฝรั่งเศส

## อ้างอิง

## แหล่งข้อมูลอื่น

*  เว็บไซต์จังหวัด
*  เว็บไซต์สภาจังหวัด

*  
*   Cultural Heritage
*  Tourism website
*  Hiking in Morbihan 


มอร์บีอ็อง
เอสเอ็นเอ็มพี

SNMP ย่อมาจาก Simple Network Management Protocol ซึ่งเป็นโพรโทคอลที่อยู่ระดับบนในชั้นการประยุกต์ และเป็นส่วนหนึ่งของชุดโพรโทคอล TCP/IP เครือข่ายอินทราเน็ตที่ใช้โพรโทคอล TCP/IP มีอุปกรณ์เครือข่ายแบบหลากชนิดและหลายยี่ห้อ แต่มาตรฐานการจัดการเครือข่ายที่ใช้งานได้ผลดีคือ SNMP ในการบริการและจัดการเครือข่ายต้องใช้อุปกรณ์ต่าง ๆ มีส่วนของการทำงานร่วมกับระบบจัดการเครือข่าย ซึ่งเราเรียกว่า เอเจนต์ (Agent) เอเจนต์เป็นส่วนของซอฟต์แวร์ที่อยู่ในอุปกรณ์ต่าง ๆ ที่เชื่อมอยู่ในเครือข่ายโดยมีคอมพิวเตอร์หลักในระบบหนึ่งเครื่องเป็นตัวจัดการและบริหารเครือข่ายหรือเรียกว่า NMS-Network Management System

หมวดหมู่:อินเทอร์เน็ตโพรโทคอล
หมวดหมู่:มาตรฐานอินเทอร์เน็ต
กีวตัง

thumb|right|คาราอาเงะกีวตัง

**กีวตัง** () เป็นอาหารญี่ปุ่นที่ทำมาจากลิ้นวัวย่าง คำว่ากีวตังเป็นการผสมระหว่างคำว่า *กิว* () ในภาษาญี่ปุ่นที่แปลว่าวัว กับคำว่า *ทัง* (tongue)  ในภาษาอังกฤษที่แปลว่าลิ้น เนื่องจากคำว่ากีวตังมีความหมายทางภาษาว่า "ลิ้นวัว" ดังนั้นในญี่ปุ่นจึงใช้คำนี้เรียกลิ้นวัวด้วยเช่นกัน การปรุงกีวตังเริ่มต้นจากเมืองเซ็นไดเมื่อ พ.ศ. 2491 ปกติแล้วในเซ็นไดจะรับประทานกับข้าวบาร์เลย์ ซุปหางวัว และผักดอง ในพื้นที่อื่น ๆ ในญี่ปุ่นมักจะมีกีวตังในร้านยากินิกุ เดิมทีกีวตังจะปรุงรสด้วยเกลือ ในร้านยากินิกุหลายร้านจึงเรียกกีวตังว่า ทังชิโอะ () ปัจจุบันบางร้านจะบริการกีวตังพร้อมกับซอสทาเระ

## ประวัติ
เมื่อ พ.ศ. 2491 ซาโนะ เคชิโร เจ้าของร้านยากิโตริในเซ็นไดได้เปิดร้านอาหารใหม่ที่บริการอาหารจากลิ้นวัว ร้านนี้มีชื่อว่า ทาซูเกะ (太助) และในปัจจุบันยังคงจัดว่าเป็นร้านกีวตังที่ดีที่สุดในเซ็นได ซาโนะเปิดร้านนี้เพื่อปรุงอาหารจากลิ้นและหางของวัวที่กองกำลังยึดครองญี่ปุ่นที่ประจำอยู่ในเซ็นได (หลังจากญี่ปุ่นพ่ายแพ้ในสงครามโลกครั้งที่สอง) เหลือทิ้งไว้ แรกเริ่มนั้นกีวตังจัดว่าเป็นอาหารที่ค่อนข้างแปลก แต่ก็ค่อย ๆ เป็นที่นิยมไปทั่วญี่ปุ่น ซึ่งส่วนหนึ่งก็เนื่องมาจากพนักงานเงินเดือนที่ถูกโยกย้ายจากเซ็นไดไปเมืองอื่น ๆ ได้กระจายชื่อเสียงของกีวตังไปยังเมืองเหล่านั้น

เมื่อ พ.ศ. 2534 ญี่ปุ่นได้ยกเลิกการจำกัดการนำเข้าเนื้อวัว ทำให้มีร้านกีวตังเปิดมากขึ้น ต่อมาเมื่อ พ.ศ. 2546 รัฐบาลญี่ปุ่นได้สั่งห้ามนำเข้าเนื้อวัวจากสหรัฐอเมริกาหลังจากพบโรควัวบ้า ซึ่งส่งผลกระทบอย่างรุนแรงต่อร้านกีวตังหลายร้าน ตัวอย่างเช่นร้อยละ 90 ของลิ้นวัวที่ใช้ในร้านกีวตังในเซ็นไดจะนำเข้ามาจากสหรัฐอเมริกา นอกจากนี้ คนที่ยึดมั่นกับเนื้อวัวอเมริกันบางคนอ้างว่า เนื้อวัวจากสหรัฐอเมริกามีปริมาณไขมันที่เหมาะต่อการปรุงกีวตัง และปฏิเสธที่จะใช้เนื้อวัวจากออสเตรเลีย และเนื่องจากลิ้ววัวอาจอุดมไปด้วยโปรตีนพรีออนที่เป็นสาเหตุของโรควัวบ้า สถานการณ์ของกีวตังในอนาคตจึงยังไม่แน่นอน

## อ้างอิง
* Sendai Gyūtan-yaki Map (ภาษาญี่ปุ่น)

กีวตัง
หมวดหมู่:อาหารจากเนื้อวัวของญี่ปุ่น
รูด็อล์ฟ คริสท็อฟ อ็อยเคิน

**รูด็อล์ฟ คริสท็อฟ อ็อยเคิน** (; 5 มกราคม ค.ศ. 1846 - 15 กันยายน ค.ศ. 1926) เป็นนักปรัชญาคนสำคัญชาวเยอรมันผู้ได้รับรางวัลโนเบลสาขาวรรณกรรม ใน ค.ศ. 1908

## ประวัติ
อ็อยเคินเกิดที่เอาริชในราชอาณาจักรฮันโนเฟอร์ (รัฐนีเดอร์ซัคเซินในปัจจุบัน) และศึกษาที่มหาวิทยาลัยเกิททิงเงินและมหาวิทยาลัยเบอร์ลิน อ็อยเคินได้รับปริญญาดุษฎีบัณฑิตจากมหาวิทยาลัยเกิททิงเงินใน ค.ศ. 1866 หลังจากที่ทำงานเป็นครูได้ 5 ปีใน ค.ศ. 1871 อ็อยเคินก็ได้รับแต่งตั้งให้เป็นศาสตราจารย์สาขาวิชาปรัชญาที่มหาวิทยาลัยบาเซิลในประเทศสวิตเซอร์แลนด์ และทำการสอนอยู่ที่นั่นจนถึง ค.ศ. 1874 เมื่อไปรับตำแหน่งใหม่ที่มหาวิทยาลัยเยนาในเยอรมนีในปีเดียวกัน อ็อยเคินทำการสอนอยู่ที่นั่นจนปลดเกษียณใน ค.ศ. 1920 ระหว่าง ค.ศ. 1913 ถึง ค.ศ. 1914 อ็อยเคินเป็นแขกปาฐกถาที่มหาวิทยาลัยนิวยอร์ก อ็อยเคินสมรสใน ค.ศ. 1882 และมีลูกสาวคนหนึ่งกับลูกชายอีกสองคน ลูกชายคนหนึ่งได้แก่วัลเทอร์ อ็อยเคิน เป็นบุคคลสำคัญในการวางรากฐานความคิดเสรีนิยมใหม่ (neoliberal thought) ทางด้านเศรษฐศาสตร์ 

อ็อยเคินเสียชีวิตที่เยนาเมื่ออายุได้ 80 ปี

ปรัชญาของอ็อยเคินอยู่บนพื้นฐานของประสบการณ์ของมนุษย์ ที่อ็อยเคินเชื่อว่ามนุษย์มีวิญญาณที่อยู่ระหว่างโลกที่เป็นธรรมชาติ (nature) กับโลกของจิตวิญญาณ (spirit) และเชื่อว่ามนุษย์ควรจะพยายามบรรลุให้ถึงโลกของจิตวิญญาณที่อ็อยเคินเรียกว่า "ethical activism"

## งานสำคัญ
อ็อยเคินสร้างงานเขียนไว้เป็นจำนวนมากแต่งานที่เป็นที่รู้จักกันดีก็ได้แก่:
*  (ค.ศ. 1890) ()
*  (ค.ศ. 1896) ()
*  (ค.ศ. 1901) ()
*  (ค.ศ. 1907) ()
*  (ค.ศ. 1908) ()
*  (ค.ศ. 1908) ()
*  (ค.ศ. 1911) ()
*  (ค.ศ. 1913) ()
*  (ค.ศ. 1920) ()
อ็อยเคินให้ปาฐกถาในอังกฤษใน ค.ศ. 1911 และที่มหาวิทยาลัยฮาร์วาร์ด และมหาวิทยาลัยอื่น ๆ ในสหรัฐอเมริการะหว่าง ค.ศ. 1912 ถึง ค.ศ. 1913

## อ้างอิง

* nobelprize.org: Bio-bibliography of Rudolf Christoph Eucken

## แหล่งข้อมูลอื่น

* Eucken, Rudolf Christoph at www.nobel-winners.com
* (By Abel J. Jones)


หมวดหมู่:นักเขียนชาวเยอรมัน
หมวดหมู่:นักปรัชญาชาวเยอรมัน
หมวดหมู่:บุคคลในคริสต์ศตวรรษที่ 19
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวเยอรมันผู้ได้รับรางวัลโนเบล
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยฮุมบ็อลท์แห่งเบอร์ลิน
หมวดหมู่:บุคคลจากมหาวิทยาลัยบาเซิล
หมวดหมู่:บุคคลจากมหาวิทยาลัยเยนา
หมวดหมู่:บุคคลจากมหาวิทยาลัยนิวยอร์ก
หมวดหมู่:บุคคลจากรัฐนีเดอร์ซัคเซิน
เพาล์ ไฮเซอ

**เพาล์ โยฮัน ลูทวิช ฟ็อน ไฮเซอ** (; 15 มีนาคม ค.ศ. 1830 – 2 เมษายน ค.ศ. 1914) เป็นนักเขียนคนสำคัญชาวเยอรมันผู้ได้รับรางวัลโนเบลสาขาวรรณกรรมใน ค.ศ. 1910 ฟ็อน ไฮเซอ เป็นบุตรของคาร์ล วิลเฮ็ล์ม ลูทวิช ไฮเซอ นักนิรุกติศาสตร์ผู้มีชื่อเสียง และยูเลีย ซาลิง บุตรีผู้มาจากตระกูลชาวยิวที่มีหน้ามีตาและมีความเกี่ยวดองกับช่างอัญมณีประจำราชสำนัก ฟ็อน ไฮเซอ ศึกษาภาษาคลาสสิกในเบอร์ลิน และย้ายไปบ็อนเพื่อศึกษาประวัติศาสตร์ศิลปะและภาษากลุ่มโรมานซ์ หลังจากนั้นก็แปลงานกวีนิพนธ์ของกวีอิตาลีหลายคน และเขียนเรื่องสั้นและนวนิยายที่ได้รับการตีพิมพ์หลายเรื่อง แต่เรื่องที่มีชื่อเสียงที่สุดคือเรื่อง *[[คินเดอร์แดร์เว็ลท์]]* ("ยุวชนของโลก", ค.ศ. 1873) ในเบอร์ลิน ฟ็อน ไฮเซอ เป็นสมาชิกของสมาคมกวี *[[ทุนเนิลอือเบอร์แดร์ชเปร]]* ("อุโมงค์ข้ามแม่น้ำชเปร") และในมิวนิกก็เป็นสมาชิกของสมาคมกวี *ดีโครโคดีเลอ* ("เจ้าจระเข้") พร้อมกับเอมานูเอล ไกเบิล

ฟ็อน ไฮเซอ เขียนหนังสือ กวีนิพนธ์ และบทละครราว 60 เรื่อง ผลงานจำนวนมากทำให้ฟ็อน ไฮเซอ กลายเป็นผู้นำในบรรดานักวิชาการหรือปัญญาชนเยอรมัน เขาได้รับรางวัลโนเบลสาขาวรรณกรรม ในปี ค.ศ. 1910 ในฐานะ

เวียร์เซิน ผู้ตัดสินคนหนึ่งของคณะกรรมการโนเบล กล่าวว่า "เยอรมนีไม่มีอัจฉริยะทางด้านวรรณกรรมมาตั้งแต่เกอเทอ"

## อ้างอิง

* nobelprize.org: Autobiography of Paul Johann Ludwig von Heyse

## แหล่งข้อมูลอื่น
* Paul Johann Ludwig von Heyse on Nobelprize.org
* Photo and Short Biography  at Timeline of Nobel Winners 
* 
* ''In Paradise'', by Paul Heyse
* ''Children of the World'', by Paul Heyse

หมวดหมู่:นักเขียนชาวเยอรมัน
หมวดหมู่:นักเขียนนวนิยายชาวเยอรมัน
หมวดหมู่:กวีชาวเยอรมัน
หมวดหมู่:นักเขียนบทละคร
หมวดหมู่:นักแปล
หมวดหมู่:บุคคลในคริสต์ศตวรรษที่ 19
หมวดหมู่:บุคคลในคริสต์ศตวรรษที่ 20
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:ชาวเยอรมันผู้ได้รับรางวัลโนเบล
หมวดหมู่:ชาวเยอรมันเชื้อสายยิว
หมวดหมู่:บุคคลจากเบอร์ลิน
วัดเชิงท่า

**วัดเชิงท่า** อาจหมายถึง

* วัดเชิงท่า จังหวัดลพบุรี
* วัดเชิงท่า อำเภอบางปะอิน จังหวัดพระนครศรีอยุธยา
* วัดเชิงท่า อำเภอพระนครศรีอยุธยา จังหวัดพระนครศรีอยุธยา
* วัดเชิงท่า (ร้าง) จังหวัดนนทบุรี
* วัดเชิงท่า จังหวัดปทุมธานี

เชิงท่า
บุญถิ่น ทวยแก้ว

**บุญถิ่น ทวยแก้ว** นักแสดง ผู้กำกับศิลป์ชาวไทย มีชื่อเสียงในฐานะนักแสดงบทตำรวจ เป็น "จ่าบุญถิ่น" คู่หูกับอดิเรก วัฏลีลา ที่รับบทเป็น "หมวดอังเคิ่ล" เป็นตัวประกอบขบขันในภาพยนตร์หลายเรื่อง  เช่น สวัสดีบ้านนอก (2542) บุปผาราตรี (2546), บุปผาราตรี เฟส 2 (2548), กระสือวาเลนไทน์ (2549), เก๋า เก๋า (2550), โกยเถอะเกย์ (2550) ฯลฯ เคยเป็นผู้กำกับภาพยนตร์เรื่อง *ฮวงจุ้ย ฟ้า-ดิน-คน-ลิขิต* 

นายบุญถิ่นจบการศึกษาจากวิทยาลัยช่างศิลป เคยทำงานทางด้านโฆษณาที่บริษัทเจ. วอลเตอร์ ทอมป์สัน เคยออกแบบเสื้อผ้าให้ภาพยนตร์เรื่อง ฉลุยหิน คนไข่สุดขอบโลก ออกแบบงานสร้างให้ภาพยนตร์ สยึมกึ๋ย 2, เกิดอีกทีต้องมีเธอ และ บางระจัน  เคยได้รับการเสนอชื่อเข้าชิงรางวัลชมรมวิจารณ์บันเทิง สาขาการกำกับศิลป์ยอดเยี่ยม ประจำปี พ.ศ. 2544 จากเรื่อง บางระจัน  และได้รับรางวัลสาขาการกำกับศิลป์ยอดเยี่ยม จากเทศกาลภาพยนตร์เอเชียแปซิฟิก ประจำปี 2001 

บุญถิ่น ทวยแก้ว เสียชีวิตอย่างกะทันหันเมื่อปี 2553 ที่โรงพยาบาลพหลพลหยุหเสนา จังหวัดกาญจนบุรี เนื่องจากโรคมะเร็งปอด

## ผลงานแสดงภาพยนตร์

* กึ๋ยทู สยึมกึ๋ย 2 (2538)(รับเชิญ)
* ฉีกป่าล่าคน (2538)
* สวัสดีบ้านนอก (2542)
* บุปผาราตรี (2546) รับบท จ่าบุญถิ่น
* พันธุ์ร็อกหน้าย่น (2546) รับบท นักร้องอดีด (รับเชิญ)
* 102 ปิดกรุงเทพฯปล้น (2547) รับบท บุญถิ่น
* แจ๋ว (2547) รับบท มหาสุข (รับเชิญ)
* มหา'ลัย เหมืองแร่ (2548)
* บุปผาราตรี เฟส 2 (2548) รับบท จ่าบุญถิ่น
* หลวงพี่เท่ง (2548) รับบท สารภี
* ก็เคยสัญญา (2548)
* จี้ (2548) รับบท อาฮิว (รับเชิญ)
* เก๋า..เก๋า (2549) รับบท ดาบแหลม
* กระสือวาเลนไทน์ (2549)
* ผีไม้จิ้มฟัน (2550) รับบท จ่าถิ่น (รับเชิญ)
* โกยเถอะเกย์ (2550) รับบท จ่าบุญถิ่น
* ครอบครัวตัวดำ (2550) รับบท หมู่จ๋า (รับเชิญ)
* เทวดาท่าจะเท่ง (2551) รับบท จ่าบุญถิ่น (รับเชิญ)
* บุปผาราตรี 3.1 (2552) รับบท จ่าบุญถิ่น
* บุปผาราตรี 3.2 (2552) รับบท จ่าบุญถิ่น
* หลวงพี่กับผีขนุน (2552) รับบท มัคทายก
* หมาแก่ อันตราย (2554) รับบท จ่า
* สะบายดี วันวิวาห์ (2554) รับบท บุญถิ่น

## ผลงานกำกับภาพยนตร์

* ฮวงจุ้ย ฟ้าดินคนมรณะ (2546)

## บทภาพยนตร์

* บางระจัน (2543)
* ผีหัวขาด (2545)
* เทวดาท่าจะเท่ง (2551)

## ออกแบบงานสร้าง

* ผีหัวขาด (2545)
* เทวดาท่าจะเท่ง (2551)

## ผลงานแสดงละคร

* กองร้อย 501 แผ่นดินข้าใครอย่าแตะ (2544)
* เนื้อคู่ประตูถัดไป ตอน อย่าเห็นฉันเป็นสนามประลอง (2551)

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงชายชาวไทย
หมวดหมู่:บุคคลจากสถาบันบัณฑิตพัฒนศิลป์
หมวดหมู่:เสียชีวิตจากมะเร็งปอด
ชายฝั่ง

thumb|ชายฝั่งทางตะวันออกของบราซิล

**ชายฝั่ง** คือแนวชายทะเลขึ้นไปบนบกจนถึงบริเวณที่มีลักษณะภูมิประเทศเปลี่ยนแปลงอย่างเด่นชัด มักมีลักษณะโค้งและเว้าแตกต่างกันออกไป บ้างก็เป็นหน้าผาหินสูงชัน และบางแห่งก็เป็นชายหาดระดับต่ำที่แผ่ขยายออกไปกว้างขวางแทรกสลับอยู่ระหว่างภูเขาและโขดหิน แรงที่ทำให้เกิดรูปร่างของชายฝั่งแบบต่าง ๆ เกิดจากแรงจากกระแสคลื่นและลมในทะเลที่ก่อให้เกิดขบวนการกัดกร่อน พัดพาและสะสมตัวของตะกอน เศษหินและแร่ที่เกิดจากขบวนการภายในโลกที่ทำให้เปลือกโลกเกิดการยกตัวหรือจมตัว

## การจำแนกชนิดของชายฝั่งทะเล
# ชายฝั่งทะเลปฐมภูมิ (Primary shore lines and coasts) ชายฝั่งที่แสดงรูปร่างอันเนื่องมาจากตัวกลางจากบนบกมากกว่าทะเล
## ชายฝั่งจากการกัดกร่อนบนบก (Land Erosion coasts) เกิดการกัดกร่อนบนบกก่อนตามด้วยน้ำทะเลท่วม
##* ชายฝั่งเว้าแหว่ง (Ria coasts) หุบเขาใต้ทะเล (drowed river valley)
##* ชายฝั่งหุบเขาน้ำแข็งจมตัว (Drowed glacial erosion coast) เช่น fjord,glacial troughs
##* ชายฝั่งเตาขนมครกจมตัว (Drowned Karst topography)
## ชายฝั่งจากการสะสมตัวบนบก (Subaerial Deposition Coasts)
##* ชายฝั่งสะสมตัวโดยแม่น้ำ (River Deposit Coasts)
##* ชายฝั่งสะสมตัวโดยธารน้ำแข็ง (Glacial Deposit Coasts)
##* ชายฝั่งสะสมตัวโดยลม (Wind Deposit Coasts)
##* ชายฝั่งจากแผ่นดินเลื่อน (Landslide Coasts)
## ชายฝั่งภูเขาไฟ (Volcanic Coasts)
##* ชายฝั่งธารละลายไหล (Lava-flow Coasts)
##* ชายฝั่งเถ้าภูเขาไฟ (Tephra Coasts)
##* ชายฝั่งภูเขายุบตัว (Volcanic Collapse or Explosion Coasts)
## ชายฝั่งจากการผันแปรของแผ่นเปลือกโลก (Coasts Shaped by Diastrochic Movements)
##* ชายฝั่งรอยเลื่อน (Fault Coasts)
##* ชายฝั่งแนวคดโค้ง (Fold Coasts)
# ชายฝั่งทะเลทุติยภูมิ (Secondary Coasts) ชายฝั่งที่แสดงรูปร่างอันเนื่องมาจากตัวกลางทางทะเล หรือสิ่งมีชีวิตในทะเล
## ชายฝั่งกัดกร่อนโดยคลื่นลม (Wave Erosion Coasts)
### ชายฝั่งหน้าผาตัดตรง (Wave-straightened cliffs) ติดกับพื้นทะเลที่เอียง
### ชายฝั่งเว้าแหว่ง (Coasts made irregular by wave erosion)
## ชายฝั่งสะสมตัวโดยคลื่นลม (Marine deposit coasts)
### ชายฝั่งสันทรายริมหาด (Barrier Coasts)
### ชายฝั่งยื่นงอก (Cuspate foreland)
### ชายหาดเรียบ (Beach plains)
### หาดโคลน (Mud flat)
## ชายฝั่งจากสิ่งมีชีวิตในทะเล (Coast Built by Marine Organisms)
### ชายฝั่งโขดหินปะการัง (Coral-reef Coasts)
### ชายฝั่งโขดหินหนอนไช (Serpulid-reef Coasts)
### ชายฝั่งโขดหินหอยนางรม (Oyster-reef Coasts)

## การกัดกร่อนโดยคลื่น
ตัวการสำคัญที่ทำให้เกิดการกัดกร่อนชายฝั่งก็คือ การกระทำของคลื่น (Wave activity) แรงปะทะของคลื่นอาจรุนแรงมากกว่าแรงขับเคลื่อนของน้ำในมหาสมุทรมาก และเมื่อคลื่นเข้าปะทะชายฝั่งอาจพัดพาเอากรวดขนาดใหญ่มาด้วย ทำให้ชายฝั่งบริเวณนั้นพังทลายหรือเปลี่ยนรูปร่างไปได้ การผุพังดังกล่าวมักเกิดควบคู่ไปกับการผุพังทางเคมี การผุพังทางเคมีจะช่วยทำให้รอยแตกนั้นขยายใหญ่ขึ้นเมื่อถูกคลื่นปะทะอยู่เป็นเวลานาน ๆ จากรอยแตกกลายเป็นโพรงขนาดเล็ก (sea notch) และกลายเป็นถ้ำ (sea cave) ในที่สุดชายหาดบางแห่งที่มีหน้าผาเป็นแหลมยื่น จะถูกคลื่นกัดเซาะจนเกิดเป็นโพรงทะลุไปยังอีกด้านหนึ่งของแหลม เหลือให้เห็นเพียงส่วนบนที่ยังต่ออยู่ระหว่างแผ่นดินกับแหลมที่ยื่นออกไป เรียกลักษณะของผาทะเลนี้ว่าโค้งทะเล (sea arches) เมื่อการกัดเซาะยังเกิดต่อไปเรื่อย ๆ จนกระทั่งส่วนต่อดังกล่าวถูกกัดเซาะไปหมดจะทำให้ส่วนที่ยื่น ถูกตัดขาดจากแผ่นดินเรียกว่าโขดทะเล (sea stack)

## อ้างอิง

* หนังสือธรณีวิทยากายภาพ,ปัญญา จารุศิริ 2545

## ดูเพิ่ม
* ชายหาด


หมวดหมู่:คำศัพท์สมุทรศาสตร์
มุขหน้าต่าง

**มุขหน้าต่าง** หรือ **มุขหน้าต่างเหลี่ยม** () คือบริเวณหน้าต่างที่ยื่นออกไปจากตัวสิ่งก่อสร้างที่ทำให้เกิดบริเวณของห้องที่เป็นโค้งหรือเหลี่ยมที่ยื่นออกไปเหมือน “อ่าว” จากตัวกรอบโครงสร้างของสิ่งก่อสร้าง ส่วนที่ยื่นออกไปอาจจะเป็นสี่เหลี่ยม หรือ ทรงหลายเหลี่ยม หรือ ครึ่งวงกลม มุมที่นิยมใช้กันตรงเหลี่ยมก็ได้แก่  90, 135 และ 150 องศา มุขหน้าต่างมักจะพบในสถาปัตยกรรมวิคตอเรีย และมานิยมกันมากในคริสต์ทศวรรษ 1870 

การใช้หน้าต่างดังกล่าวทำให้มีความรู้สึกว่าห้องกว้างใหญ่ขึ้น และ ช่วยให้มีแสงส่องเข้ามาในห้องได้มากขึ้น และ ให้มุมมองภายนอกอาคารที่กว้างขึ้นกว่าหน้าต่างที่ราบกับผนังตามปกติ

## อ้างอิง

## ดูเพิ่ม
* สถาปัตยกรรมวิคตอเรีย 
* หน้าต่างมุข 

## แหล่งข้อมูลอื่น

หมวดหมู่:หน้าต่าง
หมวดหมู่:ส่วนประกอบของสิ่งก่อสร้าง
หาด

[thumb|300px|[Mecklenburg-Vorpommern|Pomerania Beach *(Darss)*]]
thumb|ชายหาดในอังกฤษ

**หาด** หรือ **ชายหาด** คือที่ลาดลงไปในน้ำหรือบริเวณที่ตื้นเขินเป็นเนินอยู่กลางน้ำ โดยมากเป็นเนินทราย มักมีการเปลี่ยนแปลงรูปร่างอยู่เสมอ (transient feature) จึงเป็นสภาพแวดล้อมที่มีการเปลี่ยนแปลงอยู่เสมอ (dynamic environment)

* ฤดูร้อน หาดจะประกอบด้วยทรายเป็นส่วนใหญ่ มีความลาดชันน้อย
* ฤดูหนาว หาดประกอบด้วยหาดกรวด (shingle beach) มีความลาดชันสูง

หาดทั่ว ๆ ไป ส่วนใหญ่มักมีรูปร่างคล้ายพระจันทร์ครึ่งเสี้ยว

## อ้างอิง

## ดูเพิ่ม
* ชายฝั่ง


หมวดหมู่:ธรณีสัณฐานธารน้ำ
หมวดหมู่:ธรณีสัณฐานชายฝั่งและมหาสมุทร
หมวดหมู่:คำศัพท์สมุทรศาสตร์
หน้าต่างมุขโอเรียล

**หน้าต่างมุข** หรือ **หน้าต่างมุขโอเรียล** () คือมุขหน้าต่าง (Bay window) ประเภทหนึ่งที่มักจะพบในการก่อสร้างสถาปัตยกรรมทิวดอร์ และ สถาปัตยกรรมฟื้นฟูคลาสสิกที่ลอยตัวยื่นออกมาจากตัวสิ่งก่อสร้างและไม่จรดพื้น การยึดและรับน้ำหนักของหน้าต่างมุขก็มักจะใช้คันทวย หรือ แท่นยัน หน้าต่างมุขโอเรียลมักจะประกอบกับการสร้างโค้งทิวดอร์ หน้าต่างประเภทนี้มักจะใช้กับสถาปัตยกรรมวิคตอเรียแบบสถาปัตยกรรมควีนแอนน์

## อ้างอิง

## ดูเพิ่ม
* สถาปัตยกรรมทิวดอร์ 
* สถาปัตยกรรมฟื้นฟูคลาสสิก 
* มุขหน้าต่าง 

## แหล่งข้อมูลอื่น

หมวดหมู่:หน้าต่าง
หมวดหมู่:ส่วนประกอบของสิ่งก่อสร้าง
แนช (สตรีทไฟท์เตอร์)

**แนช** (; ) หรือ **ชาร์ลี** () เป็นตัวละครจากเกมสตรีทไฟท์เตอร์ เป็นตัวละครที่สามารถเลือกมาต่อสู้ได้ครั้งแรกในเกมสตรีทไฟท์เตอร์ซีโร่ภาคแรก และมีเรื่องราวที่กล่าวถึงอดีตที่เกี่ยวของกับตัวเขาในสตรีทไฟท์เตอร์ II แนชเป็นนายทหารอากาศชาวสหรัฐ เขามีจุดมุ่งหมายที่จะโค่นองค์กรชาโดลู มีบทบาทสำคัญในภาคซีโร่ และภาคเกมต่อสู้ข้ามฝั่ง ที่ต้องทำศึกกับตัวละครจากมาร์เวลคอมิกส์อยู่หลายภาค

แนช มีท่าไม้ตาย คือ โซนิคบูม และ ซัมเมอร์ซอลท์คิก และมีซูเปอร์คอมโบ คือ โซนิคเบรก

## ประวัติตามท้องเรื่อง
;สตรีทไฟท์เตอร์ II
แนชได้รับการอ้างถึงครั้งแรกในสตรีทไฟท์เตอร์ II ซึ่งเป็นเพื่อนร่วมศึกของไกล์ แนชได้สละชีวิตตนเองเพื่อเข้าต่อสู้กับเวก้า แต่ไม่ประสบความสำเร็จ เขาได้ถูกเวก้าสังหารลงอย่างเหี้ยมโหด ส่งผลให้ไกล์ ซึ่งเป็นเพื่อนรักเกิดความแค้น จึงเข้าร่วมการแข่งขันเวิลด์ทัวร์นาเมนท์โดยมีวัตถุประสงค์ที่จะกำจัดเวก้าลงในเวลาต่อมา และในซูเปอร์สตรีทไฟท์เตอร์ II X ได้มีฉากที่ไกล์มาเยี่ยมหลุมฝังศพของแนชด้วยเช่นกัน
;สตรีทไฟท์เตอร์ ซีโร่
แนชได้เป็นตัวละครที่สามารถนำมาต่อสู้ได้ในเกมสตรีทไฟท์เตอร์ ซีโร่ ซึ่งเป็นเหตุการณ์ก่อนที่สตรีทไฟท์เตอร์ II จะอุบัติขึ้น ในโครงเรื่องของภาคซีโร่นี้ แนชได้เป็นแชมเปี้ยนศิลปะป้องกันตัวของสหรัฐอเมริกามาสองปีซ้อน ซึ่งมีการบันทึกสถิติโดยเคน และแนชยังเป็นผู้สอนเทคนิคการต่อสู้บางส่วนให้กับไกล์ ในภายหลัง แนชได้รับมอบหมายในการตามล่าเวก้ารวมทั้งเปิดโปงความลับขององค์กรชาโดลูให้แก่กองทัพสหรัฐ ในฉากจบของเขา เมื่อทำการกำจัดเวก้าลงแล้ว เขาก็ไม่คาดคิดมาก่อนเลยว่าเวก้าจะสามารถฟื้นขึ้นมาทำร้ายเขาได้อีกครั้ง

## การตอบรับ
ตัวละครดังกล่าวได้รับการตอบรับในเกณฑ์ที่ดีจากนักวิจารณ์และแฟน ๆ ของซีรีส์ ใน ค.ศ. 2008 ดี.เอฟ.สมิธ แห่งเว็บไซต์ไอจีเอ็นได้จัดให้แนชอยู่ในอันดับ 16 ของตัวละครยอดนิยมอันดับต้นใน*สตรีทไฟท์เตอร์* และตัวละครนี้ยังได้รับการจัดให้อยู่ในอันดับที่ 26 ของตัวละครยอดนิยมอันดับต้นของ*สตรีทไฟท์เตอร์* โดยพอล เฟอร์ฟารี แห่งเว็บไซต์ยูจีโอใน ค.ศ. 2010  ในปีเดียวกันนี้ แชมป์เกมสตรีทไฟท์เตอร์ทวีปยุโรปอย่างไรอัน ฮาร์ต ได้จัดให้แนชเป็นตัวละครสตรีทไฟท์เตอร์ยอดเยี่ยมอันดับสิบ

## ส่วนเกี่ยวข้อง
ในเกมฉบับภาษาอังกฤษ จะใช้ชื่อว่า *ชาร์ลี (Charlie)* รวมถึงตัวละครนี้ ได้ปรากฏตัวในภาพยนตร์ฮอลลีวูดเรื่อง *[[สตรีทไฟท์เตอร์]]ภาคเดอะเลเจนท์ออฟชุนลี* โดยใช้ชื่อว่า *ชาร์ลี แนช* (นำแสดงโดย คริส ไคลน์) และเนื้อเรื่องกำหนดว่ามีแฟนสาวเป็นชาวไทยซึ่งมีชื่อว่า *มายา* ซึ่งมีบทบาทอยู่ในเนื้อเรื่องหลายตอน

## อ้างอิง

## แหล่งข้อมูลอื่น
* ข้อมูลเกี่ยวกับ "แนช" 
* Official English Website

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
คาวเบล

thumb|คาวเบล
**คาวเบล** () เป็นเครื่องดนตรีประเภทเครื่องกระทบ พัฒนามาจากกระดิ่งผูกคอวัว () ที่ใช้ผูกคอวัวเพื่อส่งเสียงให้คนเลี้ยงรู้ตำแหน่ง

คาวเบลใช้ตีด้วยไม้กลอง นิยมใช้เล่นกับดนตรีซัลซา ที่เป็นที่นิยมเล่นประกอบการลีลาศแถบละตินอเมริกา และยังใช้เป็นอุปกรณ์ส่วนหนึ่งของกลองชุดอีกด้วย

หมวดหมู่:เครื่องเพอร์คัชชัน
บาโรกแบบอังกฤษ

[thumb|260px|[Greenwich Hospital (London)|โรงพยาบาลกรีนิช, ลอนดอนออกแบบโดยเซอร์คริสโตเฟอร์ เร็น, ค.ศ. 1694]]
**สถาปัตยกรรมบาโรกอังกฤษ** () เป็นคำที่ใช้กันอย่างหลวมๆ ที่อาจจะหมายถึงวิวัฒนาการของสถาปัตยกรรมอังกฤษที่เกิดขึ้นพร้อมกับการวิวัฒนาการของสถาปัตยกรรมบาโรกบนแผ่นดินใหญ่ยุโรประหว่างเพลิงไหม้ครั้งใหญ่ในลอนดอน ค.ศ. 1666 (1666) และ สนธิสัญญาอูเทร็คท์ที่ลงนามกันในปี ค.ศ. 1713

การวิวัฒนาการของสถาปัตยกรรมบาโรกอย่างแพร่หลายบนแผ่นดินใหญ่ยุโรปในคริสต์ศตวรรษที่ 17 โดยเฉพาะในเยอรมนีและฝรั่งเศส แทบจะไม่มีผลแต่อย่างใดต่ออังกฤษในสมัยการปกครองของรัฐผู้พิทักษ์ และ สมัยฟื้นฟูราชวงศ์ครั้งแรก ในช่วงสิบปีตั้งแต่การเสียชีวิตของอินิโก โจนส์ในปี ค.ศ. 1652 และ การไปเยือนปารีสของคริสโตเฟอร์ เร็นในปี ค.ศ. 1665 อังกฤษก็แทบจะไม่มีสถาปนิกระดับดี ฉะนั้นก็จึงไม่เป็นที่น่าประหลาดใจถึงสาเหตุที่อิทธิพลของสถาปัตยกรรมของแผ่นดินใหญ่ยุโรปที่แทบจะไม่ปรากฏเท่าใดนักในอังกฤษ

ลักษณะสถาปัตยกรรมบาโรกแบบอังกฤษเป็นลักษณะที่อยู่ภายใต้อิทธิพลของคริสโตเฟอร์ เร็น ซึ่งเป็นลักษณะสถาปัตยกรรมที่แตกต่างจากที่ทำกันบนแผ่นดินใหญ่ยุโรป ตรงความแจ่มแจ้งของการออกแบบ และ แนวโน้มที่ออกไปทางสถาปัตยกรรมคลาสสิก หลังจากที่เกิดเพลิงไหม้ครั้งใหญ่ในลอนดอน ในปี ค.ศ. 1666 คริสโตเฟอร์ เร็นก็ได้รับจ้างให้สร้างวัดใหม่ด้วยกันทั้งสิ้น 53 วัดที่ลักษณะบาโรกออกมาในรูปของโครงสร้างที่มีพลัง (dynamic structure ) และมุมมองที่สลับซับซ้อน งานชิ้นสำคัญที่สุดของคริสโตเฟอร์ เร็นคือการสร้างมหาวิหารเซนต์พอล (ค.ศ. 1675-ค.ศ. 1711) ที่มีโดมใหญ่คล้ายกับโดมของวัดขนาดใหญ่ในฝรั่งเศสและอิตาลี ลักษณะสถาปัตยกรรมอันยิ่งใหญ่เป็นการผสานระหว่างสถาปัตยกรรมพาลเลเดียนของอินิโก โจนส์กับสถาปัตยกรรมร่วมสมัยของภาคพื้นยุโรปได้อย่างเหมาะเจาะ

[thumb|right|250px|[คฤหาสน์ซีตันเดอลาวาลฮอลล์ โดยเซอร์จอห์น แวนบรูห์, ค.ศ. 1718]]
แม้ว่าเร็นจะสร้างสิ่งก่อสร้างที่ไม่ใช้สถาปัตยกรรมทางศาสนา แต่คฤหาสน์ชนบท แบบบาโรกที่แท้จริงหลังแรกออกแบบโดยวิลเลียม ทัลแมนที่คฤหาสน์แช็ทสเวิร์ธที่เริ่มสร้างในปี ค.ศ. 1687 ที่มาของลักษณะของสถาปัตยกรรมแบบบาโรกดังว่ามาจากจอห์น แวนบรูห์ และ นิโคลัส ฮอคสมอร์ ซึ่งทั้งสองคนต่างก็มีความสามารถในการสร้างทฤษฎีสถาปัตยกรรมของตนเอง แต่ก็ยังชอบที่จะทำงานไล่ตามหลังกันโดยเฉพาะในการสร้างคาสเซิลฮาวเวิร์ด (ค.ศ. 1699) และ วังเบล็นไฮม์ (ค.ศ. 1705) 

แม้ว่าคฤหาสน์ทั้งสองจะมีลักษณะที่เทอะทะหรือออกไปในเชิงโอ่อ่าตามมุมมองของสถาปัตยกรรมอิตาลี  แต่ลักษณะที่ดูหนาหนักและใหญ่โตจนเกินกว่าควรเป็นสิ่งที่ต้องตาสาธารณชนในอังกฤษ คาสเซิลฮาวเวิร์ดเป็นคฤหาสน์ที่สร้างอย่างวิจิตรโอ่อ่า (flamboyant) ที่ประกอบด้วยหอโดมที่ไม่ต่างไปจากสถาปัตยกรรมที่อาจจะพบในเดรสเดน หรือ มิวนิก แต่วังเบล็นไฮม์เป็นสิ่งก่อสร้างที่ดูหนักแน่นกว่าโดยการใช้หินขนาดใหญ่ ประตูโค้ง และซุ้มทางเข้าที่ใหญ่ที่กลายเป็นสิ่งที่เด่น 

งานชิ้นสุดท้ายของเซอร์จอห์น แวนบรูห์คือคฤหาสน์ซีตันเดอลาวาลฮอลล์ (ค.ศ. 1718) เป็นคฤหาสน์ที่มีขนาดย่อม แต่มีลักษณะทางสถาปัตยกรรมที่เป็นเอกลักษณ์ และรูปทรงการออกแบบที่เด่น แต่จะอย่างไรก็ตามสถาปัตยกรรมบาโรกก็มิได้เป็นสถาปัตยกรรมที่เป็นที่นิยมกันเท่าใดนักในอังกฤษ

## อ้างอิง

*Downes, Kerry. *English Baroque Architecture*. London, A. Zwemmer, 1966.

## ดูเพิ่ม
* สถาปัตยกรรมบาโรก

* 
หมวดหมู่:สถาปัตยกรรมตะวันตก
ซิตีกรุปเซ็นเตอร์

**ซิตีกรุปเซ็นเตอร์** () เป็นตึกระฟ้าที่สูงที่สุดแห่งหนึ่งในนครนิวยอร์ก รัฐนิวยอร์ก สหรัฐ ตึกนี้ตั้งอยู่บนถนนสตรีท 53 ระหว่างเล็กซิงตันอเวนู และอเวนู 3 กลางเขตแมนแฮตตัน มีความสูงทั้งหมด 279 เมตร (915 ฟุต) มีจำนวนชั้น 59 ชั้น ตึกแห่งนี้ยังมีลักษณะภูมิทัศน์ที่โดดเด่นและสวยงามสำหรับเมืองนิวยอร์ก ซึ่งมียอดตึกที่มีความชันถึง 45 องศา และยังมีฐานตึกที่มีลักษณะเป็นเสาขนาดใหญ่ค้ำไว้ พื้นที่ภายในตัวตึกส่วนที่เป็นสำนักงานมีทั้งหมด 120,000 ตารางเมตร (1,300,000 ตารางฟุต) สาเหตุที่ก่อสร้างให้ดาดฟ้าตึกเอียงถึง 45 องศานั้น เพื่อใช้ประโยชน์สำหรับการติดตั้งแผงเซลล์แสงอาทิตย์

thumb|left|200px|ฐานของซิตีกรุปเซ็นเตอร์
ซิตีกรุปเซ็นเตอร์ได้รับการออกแบบโดยสถาปนิกชาวอเมริกันชื่อ ฮิวจ์ สทับบินส์ เริ่มก่อสร้างเมื่อ ค.ศ. 1974 (พ.ศ. 2517) และเปิดทำการเมื่อ ค.ศ. 1977 (พ.ศ. 2520) ปัจจุบันเจ้าของตึกแห่งนี้คือบริษัทบอสตันพรอเพอร์ทีส์ และตึกนี้ยังเป็นตึกที่สูงที่สุดในบรรดาตึกที่มีชื่อเกี่ยวข้องกับซิตีกรุปอีกด้วย

## อ้างอิง
* Dirk Stichweh: *New York Skyscrapers*. Prestel Publishing, Munich 2009, ISBN 3-7913-4054-9
* Horsley, Carter B. *The Midtown Book*. Found at The City Review.
* PBS's "Building Big" Series
* A Potentially Disastrous Design Error
* Correct address  153 East 53rd Street

## แหล่งข้อมูลอื่น
* ซิตีกรุปเซ็นเตอร์ จาก Emporis.com
* ซิตีกรุปเซ็นเตอร์ จาก SkycraperPage.com

หมวดหมู่:ตึกระฟ้าในแมนแฮตตัน
หมวดหมู่:สิ่งก่อสร้างตั้งแต่ พ.ศ. 2520
ราชมงคลเกมส์ ครั้งที่ 27

**กีฬามหาวิทยาลัยเทคโนโลยีราชมงคลแห่งประเทศไทย  ครั้งที่ 27 (ราชมงคลตะวันออกเกมส์)** เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 29 มกราคม - 5 กุมภาพันธ์ พ.ศ. 2554 ณ มหาวิทยาลัยเทคโนโลยีราชมงคลตะวันออก จังหวัดชลบุรี และสนามกีฬาสถาบันพลศึกษา วิทยาเขตชลบุรี

## ชนิดกีฬา
ในการแข่งขันกีฬาราชมงคลตะวันออกเกมส์ กำหนดจัดการแข่งขันกีฬา 13 ชนิด ได้แก่ ฟุตบอล ฟุตซอล วอลเลย์บอล บาสเกตบอล เซปักตะกร้อ แบดมินตัน เทนนิส เทเบิลเทนนิส เปตอง ว่ายน้ำ วอลเลย์บอลชายหาด กรีฑา และลีลาศ 

## สัญลักษณ์ประจำการแข่งขัน
thumb|สัตว์นำโชค "น้ำหนึ่ง" "น้ำใจ"
### ตราสัญลักษณ์
สัญลักษณ์ประจำการแข่งขัน มีส่วนประกอบ 4 ส่วน ได้แก่
#ตัวเลขเก้าไทย (๙) แสดงถึง ความสามัคคีเป็นน้ำหนึ่งใจเดียวกัน ของนักกีฬามหาวิทยาลัยเทคโนโลยีราชมงคลทั้งเก้าแห่ง
#คลื่นสีน้ำเงิน สื่อถึง สีประจำพระองค์ พระบาทสมเด็จพระมหาภูมิพลอดุลยเดชมหาราช บรมนาถบพิตร ที่ทรงพระกรุณาธิคุณ โปรดเกล้าฯ พระราชทานนาม "ราชมงคล" และคลื่น 4 ลูกคลื่น หมายถึง วิทยาเขตทั้ง 4 ของมหาวิทยาลัยเทคโนโลยีราชมงคลตะวันออก ประกอบด้วย วิทยาเขตบางพระ วิทยาเขตจันทบุรี วิทยาเขตจักรพงษภูวนารถ และวิทยาเขตอุเทนถวาย
#คลื่นสีน้ำเงินเทอร์ควอยส์ 3 คลื่น คือ 3 จังหวัด อันเป็นที่ตั้งของวิทยาเขตต่าง ๆ ของมหาวิทยาลัยเทคโนโลยีราชมงคลตะวันออก ได้แก่ จังหวัดชลบุรี จังหวัดจันทบุรี และกรุงเทพมหานคร เมื่อรวมกันทั้งหมด 7 คลื่น ความหมายว่าในปีของการจัดการแข่งขัน เป็นปีแห่งการเฉลิมฉลองพระชนมายุครบ 7 รอบ 84 พรรษา ของพระบาทสมเด็จพระเจ้าอยู่หัว
#ตัวอักษรคำว่า "ตะวันออกเกมส์" เป็นตัวอักษรที่ประดิษฐ์ขึ้น โดยนำคลื่นน้ำมาเป็นองค์ประกอบหลักในการประดิษฐ์ สื่อถึงท้องทะเลอันกว้างไกลซึ่งเป็นเอกลักษณ์ของภาคตะวันออก ที่อุดมสมบูรณ์ไปด้วยทรัพยากรธรรมชาติ

### สัตว์นำโชค
ปลาการ์ตูน พันธุ์ส้มขาว เพศผู้ ชื่อ "น้ำหนึ่ง" และปลาการ์ตูน พันธุ์มะเขือเทศ เพศเมีย ชื่อ "น้ำใจ" เป็นปลาที่มีสีสันสวยงาม น่ารัก โดยธรรมชาติปลาการ์ตูนจะอยู่ร่วมกับดอกไม้ทะเล ที่ถึงแม้ว่าดอกไม้ทะเลจะมีเข็มพิษแต่กลับไม่ทำอันตรายต่อปลาการ์ตูน ทำให้ปลาการ์ตูนอาศัยอยู่ได้อย่างปลอดภัย เปรียบเสมือนว่า การอยู่ร่วมกัน ทำกิจกรรมร่วมกันของนักศึกษาที่ไม่ว่าจะมาจากต่างภูมิภาค ต่างถิ่น ต่างครอบครัว ต่างวัฒนธรรมแต่ก็สามารถจะใช้ชีวิตร่วมกัน แบ่งปัน รู้รัก รู้อภัย มีความเป็นมิตรผูกพันซึ่งกันและกันได้เป็นอย่างดี

## สนามแข่งขัน
การแข่งขันกีฬามหาวิทยาลัยเทคโนโลยีราชมงคลแห่งประเทศไทย ครั้งที่ 27 ใช้สนามแข่งขันทั้งสิ้น 3 แห่ง ได้แก่
#สนามกีฬามหาวิทยาลัยเทคโนโลยีราชมงคลตะวันออก
#สนามกีฬาสถาบันการพลศึกษา จังหวัดชลบุรี
#สนามกีฬามหาวิทยาลัยบูรพา

## สรุปเหรียญการแข่งขัน
สรุปผลการแข่งขัน

## อ้างอิง

## ดูเพิ่ม
* กีฬามหาวิทยาลัยเทคโนโลยีราชมงคลแห่งประเทศไทย

## แหล่งข้อมูลอื่น
* ตะวันออกเกมส์ 

27
หมวดหมู่:มหาวิทยาลัยเทคโนโลยีราชมงคลตะวันออก
หมวดหมู่:ประเทศไทยในปี พ.ศ. 2554
แคลเซโดนี

**แคลเซโดนี** () เป็นแร่รัตนชาติซึ่งจัดอยู่ในประเภท ควอตซ์ มีลักษณะเป็นผลึกรวมซ่อนรูป (Cryptocrystalline) ของซิลิกา มีความวาวแบบแก้วและแบบยางสน มีหลากหลายสี แต่ที่พบมากที่สุดคือ สีขาว-เทา สีเทาน้ำเงิน หรือสีน้ำตาลจนถึงดำ

## ประเภทของแคลเซโดนี
แคลเซโดนีเกิดได้หลากหลายประเภท แร่รัตนชาติหลาย ๆ ตัวนั้นจริง ๆ แล้วจัดว่าเป็นแคลเซโดนีประเภทหนึ่งเช่นกัน ซึ่งมีหลากหลายตัว ดังนี้

;อะเกต
:อะเกต หรือ หินโมรา () จัดเป็นประเภทหนึ่งของแคลเซโดนี มีหลากหลายสี รูปร่างหลากหลาย เช่นคล้ายวงปีของต้นไม้ มีลายเป็นชั้น ๆ และมักโค้งเป็นระลอกคลื่น อะเกตที่มีลักษณะเป็นโครงสร้างแบบเส้นใย (fibrous structure) ซึ่งลักษณะโครงสร้างแบบนี้ทำให้เกิดการเล่นแสง และมีสีเหลือบได้ และมีความแข็งสูง คงทนต่อการสึกหรอ

;ออนิกซ์
:ออนิกซ์ () เป็นแร่รัตนชาติอีกประเภทหนึ่งของแคลซิโดนีมีสีน้ำตาลหรือสีดำ มักมีแถบสีขาวสลับกับสีเข้ม นอกจากนี้โอนิกซ์มีชื่อเรียกอื่น ๆ อีกด้วย ได้แก่ Chalcedonyx และ Sardonyx

;แจสเปอร์
:แจสเปอร์ () มีลักษณะขุ่นและมักมีสีแดง น้ำตาล หรือเหลือง ซึ่งเป็นผลมาจากเหล็ก (iron oxides)

;คริสโซเพรส
:คริสโซเพรส () เป็นแคลเซโดนีที่มีสีเขียวโดยเป็นผลมากจากนิกเกิล (nickel oxides) สีปกติแล้วเป็นสีเขียวอ่อน จนถึงเขียวเข้ม สีเขียวเข้มของคริสโซเพรสบางทีจะเรียกว่า เพรส (Prase) ได้เช่นกัน

;คาร์นิเลียน
:คาร์นิเลียน () เป็นแคลเซโดนีสีแดงอมส้ม จนถึงแดงอมน้ำตาล ซึ่งเกิดจากเหล็ก (iron oxide) มีลักษณะคล้าย ๆ กับซาร์ด แต่ซาร์ดจะแข็งและมีสีเข้มกว่า 

;ซาร์ด
:ซาร์ด () เป็นแคลเซโดนีที่มีในโทนเดียวกับคาร์นิเลียน แต่จะมีสีเข้มและเป็นสีน้ำตาลมากกว่าสีแดง

;มอสอะเกต
:มอสอะเกต หรือ tree agate หรือ mocha stone () จะมีลักษณะของมลทินที่เป็นเส้นใยสีเขียว สีดำ สีน้ำตาลคล้ายกับต้นมอสหรือตะไคร่น้ำ โดยสีที่เกิดขึ้นมาจากการมีมลทินเนื่องมาจากโลหะ เช่น โครเมี่ยม หรือเหล็ก วาเลนซ์อิเล็กตรอนที่ต่างกันไปก็จะให้สีที่ต่างกันออกไป

;ฮีลิโอโทรป
:ฮีลิโอโทรป หรือ หินเลือด () เป็นแคลเซโดนีสีเขียวทึบแสง มีมลทินสีแดง หรือสีน้ำตาลของแจสเปอร์อยู่ประปราย บางครั้งมลทินที่พบจะเป็นสีเหลืองจะเรียกว่า พลาสม่า (plasma)

;อะเวนจูรีน
:อะเวนจูรีน () เป็นหินแปรที่ประกอบด้วยแร่ควอตซ์เป็นส่วนใหญ่ที่มีมิลทินของแร่ไมก้าสีเขียว (Fuchsite mica) ผังอยู่อย่างไม่เป็นระเบียบทำให้เกิดการสะท้อนแสงเป็นประกายระยิบระยับเมื่อขยับไปมาเล่นกับแสง มีหลากหลายสี อะเวนจูรีนมีหลากหลายสี แต่สีที่นิยมใช้กันคือสีเขียว


ไฟล์:Agate_banded_750pix.jpg|อะเกตหรือหินโมรา
ไฟล์:mossagate.pebble.750pix.jpg|ก้อนมอสอะเกต
ไฟล์:Jasper.pebble.600pix.bkg.jpg|แจสเปอร์
ไฟล์:carnelian sard (mineral specimen).jpg|(ซ้าย) คาร์นิเลียน (ขวา) ซาร์ด
ไฟล์:Quarz_-_Heliotrop_%28Blutjaspis%29.JPG|ฮีลิโอโทรป หรือหินเลือด


หมวดหมู่:แร่